pythainlp/thai-wiki-dataset-v4 huggingface dataset:
วัดเวียงไชยปราการ

วัดเวียงไชยปราการ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ข่า อำเภอฝาง จังหวัดเชียงใหม่
วัดเวียงไชยปราการ หรือ วัดเวียงไชย เป็นวัดโบราณ เล่ากันว่าสร้างขึ้นโดยพระเจ้าพรหมมหาราช ซึ่งหลังจากที่พระองค์ได้ทรงกอบกู้อิสรภาพจากขอมและได้ยึดเมืองเชียงแสนคืนมาได้ แล้วจึงทรงมอบให้พระราชบิดาปกครองเมืองเชียงแสน ส่วนพระองค์ก็ยกไพร่พลเสนาส่วนหนึ่งไปสร้างเมืองใหม่ คือ "เมืองไชยปราการราชธานี" หลังจากนั้นพระองค์จึงทรงสร้างวัดนี้ขึ้น จน พ.ศ. 2516 ศรัทธาบ้านป่ารวก ตำบลปงตำ อำเภอไชยปราการ จังหวัดเชียงใหม่ ได้เข้ามาตั้งหลักปักฐานอาศัย และได้ช่วยกันบูรณะวัดเวียงไชยขึ้นมา โดยการนำของพ่อตุ่น ศรีสุรินทร์ และนายแก้ว คำวงค์ษา หลังจากจึงมีพระสงฆ์เข้ามาจำพรรษาตามลำดับ ได้ประกาศยกขึ้นเป็นวัดโดยถูกต้องตามกฎหมายแล้ว เมื่อวันที่ 24 เมษายน พ.ศ. 2553
วัดมีต้นโพธิ์ อายุกว่า 500 ปี โอบล้อมองค์พระธาตุ เหลือแต่เพียงเฉพาะซากกองอิฐ ใกล้ ๆ มีองค์พระเจดีย์ มีหอไตรอายุหลายร้อยปี ถูกรากต้นลำไยชอนไช จนไม่เหลือเค้าเดิม
เซอร์เบียสตรอง

เซอร์เบียสตรอง  หรือ เซอร์เบียสตรองก์  เป็นชื่อเล่นที่ระบุให้กับมิวสิกวิดีโอโฆษณาชวนเชื่อแบบชาตินิยมเซิร์บ, ต่อต้านโครแอต และต่อต้านมุสลิมจากสงครามยูโกสลาเวีย เพลงนี้เผยแพร่ทั่วโลกในฐานะอินเทอร์เน็ตมีม ซึ่งรวมถึงกลุ่มขวาจัดและออลต์ไรต์
เพลงนี้มีชื่อต้นฉบับว่า "คารัดฌิช นำชาวเซิร์บของเจ้า"  ซึ่งอ้างถึงราดอวาน การาจิช ผู้นำทหารชาวบอสเนียเชื้อสายเซิร์บและนักโทษสงคราม เพลงนี้ยังมีอีกชื่อว่า "พระเจ้าคือชาวเซิร์บและพระองค์จะปกป้องเรา" [a] และ "รีมูฟเคบับ" 
ความนิยมในอินเทอร์เน็ต.
มีมนี้ได้รับความนิยมในบรรดาแฟนเกม"ฮาตส์ออฟไอเอิร์น 4"และ"ยูโรปายูนิเวอร์ซาลิส 4" เกมคอมพิวเตอร์แนวกลยุทธ์อันยิ่งใหญ่โดย Paradox Interactive โดยใช้เรียกผู้เล่ที่มีเป้าหมายเอาชนะจักรวรรดิออตโตมันหรือชาติอิสลามอื่น ๆ ในเกมเหล่านี้ ภายหลังคำว่า "kebab" ถูกแบนจากฟอรัมทางการของ Paradox Interactive เนื่องจากมีการใช้งานในหมู่ออลต์ไรต์และชาตินิยมสุดโต่งอื่น ๆ บ่อยครั้ง หลังเหตุยิงที่ไครสต์เชิร์ชไม่นาน มีมนี้ก็ถูกแบนจากชุมชนเรดดิตที่อิงตามเกมของ Paradox Interactive มีมนี้ยังปรากฏในเทรดกว่า 800 แห่งในเรดดิตย่อย r/The_Donald
ความนิยมของเพลงนี้เพิ่มขึ้นตามกาลเวลากับพวกหัวรุนแรงในกลุ่มขวาจัดจำนวนมากในโลกตะวันตก เพลงนี้มีชื่อเสียงรอบโลกมากกว่าในบอลข่าน
เหตุกราดยิงมัสยิดในไครสต์เชิร์ช.
เบรนตัน แฮร์ริสัน ทาร์แรนต์  มือปืนชาวออสเตรเลียในเหตุกราดยิงมัสยิดในไครสต์เชิร์ช เขียนวลี "Remove Kebab" ลงบนอาวุธหนึ่ง ในคำแถลงการณ์ "The Great Replacement" (ตั้งชื่อตามทฤษฎีขวาจัดที่มีชื่อเดียวกันโดย Renaud Camus นักเขียนชาวฝรั่งเศส) เขากล่าวถึงตนเองเป็น "นักกำจัดเคบับพาร์ทไทม์" เขายังไลฟ์สตรีมตนเองเปิดเพลงนี้บนรถหลายนาทีก่อนเหตุยิง
หลังเหตุยิง วิดีโอเพลงนี้หลายแห่งถูกลบออกจากยูทูบ ซึ่งรวมถึงวิดีโอที่มียอดดูมากกว่าล้านครั้ง ผู้ใช้ต่างก็รีบอัพโหลดเพลงนี้อีกครั้ง พร้อมระบุว่าเป็นการ "ประท้วงการเซ็นเซอร์" ในการให้สัมภาษณ์หลังเหตุยิง Željko Grmuša นักร้องหลักของเพลงนี้ กล่าวว่า "สิ่งที่ชายคนนั้นทำในนิวซีแลนด์เป็นเรื่องเลวร้ายมาก แน่นอนว่าผมขอประณามการกระทำนั้น ผมสงสารคนบริสุทธิ์เหล่านั้น แต่เขาเริ่มฆ่าคน และเขาจะทำแบบนั้นไม่ว่าเขาจะฟังเพลงอะไรก็ตาม"
เปกีดา

ชาวยุโรปผู้รักชาติต่อต้านการแผ่ขยายอิสลามในตะวันตก  ย่อเป็น เปกีดา (โลโกเขียนตามแบบเป็น PEGIDA) เป็นการเคลื่อนไหวทางการเมืองเยอรมันที่ต่อต้านอิสลามและขวาจัดสุดโต่ง เปกีดาเชื่อว่าเยอรมนีกำลังถูกทำให้เป็นอิสลามมากขึ้น
เปกีดาต้องการจำกัดการย้ายถิ่นฐานเข้าสู่ประเทศเยอรมนี และกล่าวหาว่าทางการไม่บังคับใช้กฎหมายที่เกี่ยวข้อง เปกีดาจัดการประท้วงหลายครั้ง โดยมักมีการประท้วงโต้ตอบควบคู่ไปด้วย ใน ค.ศ. 2015 ผู้ก่อตั้งเปกีดา ลาออกจากขบวนการหลังมีรูปถ่ายปลอมปรากฏขึ้นที่เขาแสดงท่าทางเป็นอดอล์ฟ ฮิตเลอร์ และกล่าวถ้อยคำเหยียดเชื้อชาติบนเฟซบุ๊ก ภายหลังได้รับการแต่งตั้งใหม่
แม้ว่าลักษณะสำคัญของกลุ่มคือแนวคิดชาตินิยม แต่กลุ่มย่อยของเปกีดาได้ก่อตัวขึ้นในหลายประเทศ ซึ่งเป็นส่วนรากหญ้าของขบวนการญิฮาดโต้กลับ
นอตีด็อก

นอตีด็อก แอลแอลซี  เดิมชื่อแจมซอฟต์แวร์ อิงค์  เป็นบริษัทผู้พัฒนาวิดีโอเกมสัญชาติอเมริกัน สังกัดโซนี่ มีสำนักงานใหญ่ที่ซานตาโมนิกา รัฐแคลิฟอร์เนีย ก่อตั้งในปี 1984 โดยแอนดี แกวิน และเจสัน รูบิน สตูดิโอแห่งนี้ถูกซื้อกิจการโดยโซนี่คอมพิวเตอร์เอ็นเตอร์เทนเมนต์ ในปี 2001 ในช่วงทศวรรษ 1990 แกวิน และรูบิน สร้างเกมที่ประสบความสำเร็จหลายเกม เช่น "ริงส์ออฟพาวเวอร์" และ"เวย์ออฟเดอะวอร์เรียร์" เกม"เวย์ออฟเดอะวอร์เรียร์" นี้เองที่ทำให้ยูนิเวอร์แซลอินเตอร์แอกทีฟสตูดิโอส์ เพื่อสร้างเกมอีกสามเกมพร้อมทุนสนับสนุนการขยายบริษัท
ภายใต้คำแนะนำของมาร์ก เซอร์นี นอตีด็อกได้พัฒนาเกมแพลตฟอร์มแบบมีตัวละครหลักโดยใช้ศักยภาพกราฟิก 3 มิติของระบบเกมรุ่นใหม่ และสร้างเกม "แครชแบนดิคูต" สำหรับเครื่องเพลย์สเตชัน ในปี 1996 ในช่วงหลายปีต่อมา นอตีด็อกได้พัฒนาเกม "แครชแบนดิคูต" ทั้งหมดสามภาค และหลังจากสร้างเกม "แครชทีมเรซิง" บริษัทก็เริ่มพัฒนาเกม "" สำหรับเครื่องเพลย์สเตชัน 2
ในปี 2004 เจสัน รูบิน ซึ่งดำรงตำแหน่งประธานของบริษัทในขณะนั้น ได้ลาออกจากนอตีด็อกเพื่อไปทำโปรเจกต์ใหม่ชื่อว่า "ไอรอนแอนด์เดอะเมเดน" นอกจากทีมพัฒนาเกมภายในของตนเองแล้ว นอตีด็อกยังเป็นที่ตั้งของ ICE Team ซึ่งเป็นหนึ่งในทีมเทคโนโลยีหลักของเพลย์สเตชันสตูดิโอส์ด้วย เกมแรกของบริษัทสำหรับเครื่องเพลย์สเตชัน 3 คือ ' เปิดตัวในปี 2007 ตามมาด้วยภาคต่อและภาคแยกอีกหลายเกม จนกระทั่ง นอตีด็อกประกาศสร้างแฟรนไชส์ใหม่สำหรับเพลย์สเตชัน 3 คือ "เดอะลาสต์ออฟอัส" ซึ่งพัฒนาโดยทีมย่อยของสตูดิโอ และเปิดตัวในปี 2013 พร้อมเสียงชื่นชมจากนักวิจารณ์อย่างล้นหลามจนกลายเป็นแฟรนไชส์ "เดอะลาสต์ออฟอัส พาร์ต II" เปิดตัวสำหรับเครื่องเพลย์สเตชัน 4 ในปี 2020 และได้รับคำชมในระดับเดียวกัน ปัจจุบันทางสตูดิโอกำลังพัฒนาเกม ' สำหรับเครื่องเพลย์สเตชัน 5
บีล/บีแย็น

บีล/บีแย็น (ชื่อทางการสองภาษา Biel/Bienne; เยอรมัน: "Biel" ; ฝรั่งเศส: "Bienne" ; ; ;) เป็นนครที่ใช้สองภาษาในรัฐแบร์น ประเทศสวิตเซอร์แลนด์ ด้วยประชากรกว่า 55,000 คน ทำให้เป็นเมืองที่มีจำนวนประชากรมากเป็นอันดับที่ 10 ของประเทศ เขตเมืองมีประชากรประมาณ 100,000 คน เมืองนี้เป็นศูนย์กลางด้านอุตสาหกรรมและการผลิตนาฬิกาของสวิตเซอร์แลนด์มาตั้งแต่ศตวรรษที่ 19 เป็นศูนย์กลางหลักแห่งหนึ่งของอุตสาหกรรมนาฬิกาสวิส และเป็นที่รู้จักในนาม "เมืองหลวงแห่งการผลิตนาฬิกาของโลก" โดยมีแบรนด์นาฬิกาชื่อดังระดับโลก เช่น โรเล็กซ์, โอเมกาและสวอตช์ตั้งอยู่ในเมืองนี้
บีล/บีแย็นตั้งอยู่บนพรมแดนทางภาษาในพื้นที่ที่พูดภาษาฝรั่งเศส และภาษาเยอรมันของสวิตเซอร์แลนด์ และมีการใช้ภาษาสองภาษาทั่วทั้งเมือง โดยคำว่า "Biel" เป็นชื่อเมืองในภาษาเยอรมัน ส่วน "Bienne" ก็เป็นชื่อเมืองเดียวกันแต่เป็นภาษาฝรั่งเศส มีการกล่าวถึงบ่อยครั้งของชื่อเมืองนี้ในทั้งสองภาษาพร้อม ๆ กัน และตั้งแต่วันที่ 1 มกราคม ค.ศ. 2005 ชื่ออย่างเป็นทางการคือ "บีล/บีแย็น" แต่ก่อนหน้านั้นใช้ชื่ออย่างเป็นทางการว่า บีล หรือ บีแย็น
เกมอินฟอร์มเมอร์

เกมอินฟอร์มเมอร์  เป็นนิตยสารวิดีโอเกมรายเดือนของอเมริกา ซึ่งมีเนื้อหาเกี่ยวกับบทความ ข่าว กลยุทธ์ และรีวิวเกี่ยวกับวิดีโอเกมและเครื่องเล่นวิดีโอเกมต่าง ๆ นิตยสารนี้เปิดตัวครั้งแรกในเดือนสิงหาคม ปี 1991 เมื่อร้านค้าขายวิดีโอเกมชื่อ ฟันโคแลนด์ เริ่มตีพิมพ์จดหมายข่าวภายในบริษัท ต่อมาในปี 2000 ร้านเกมสต็อปได้เข้าซื้อกิจการของฟันโคแลนด์และได้เข้าควบคุมนิตยสารนี้ ส่งผลให้มีการโปรโมตนิตยสารอย่างกว้างขวางภายในร้าน ซึ่งเป็นปัจจัยสำคัญที่ทำให้นิตยสารได้รับความนิยมอย่างมาก โดย ณ เดือนมิถุนายน ปี 2017 "เกมอินฟอร์มเมอร์"เป็นนิตยสารที่มียอดจำหน่ายมากเป็นอันดับที่ 5 ของอเมริกา
ในเดือนสิงหาคม ปี 2024 เกมสต็อปได้ยุติการตีพิมพ์นิตยสาร"เกมอินฟอร์มเมอร์" หลังจากดำเนินการมาเป็นเวลา 33 ปี รวมทั้งสิ้น 368 ฉบับ เว็บไซต์ที่เกี่ยวข้องก็ถูกปิดตัวลงพร้อมกับการลบคลังข้อมูลดิจิทัลออกไปด้วย อย่างไรก็ตาม ในเดือนมีนาคม ปี 2025 "เกมอินฟอร์มเมอร์"ได้ประกาศว่าถูกเข้าซื้อกิจการโดยบริษัทกันซิลลาเกมส์ และได้จัดตั้งขึ้นใหม่ในฐานะธุรกิจอิสระ การกลับมาในครั้งนี้รวมถึงการเปิดตัวเว็บไซต์ใหม่ของนิตยสาร การกู้คืนคลังข้อมูลดิจิทัล และการจ้างพนักงานเดิมที่ถูกเลิกจ้างกลับมาทำงานอีกครั้ง นอกจากนี้ "เกมอินฟอร์มเมอร์"ยังประกาศแผนที่จะกลับมาตีพิมพ์นิตยสารฉบับพิมพ์อีกด้วย
อาสาสมัครทหาร

อาสาสมัครทหาร  คือบุคคลที่เข้าร่วมกองทัพโดยสมัครใจ และไม่ใช่ทหารเกณฑ์ ทหารรับจ้าง หรือทหารผ่านศึกต่างชาติ อาสาสมัครบางครั้งเข้าร่วมรบในกองกำลังติดอาวุธของต่างประเทศ เช่น ในช่วงสงครามกลางเมืองสเปน อาสาสมัครทหารมีความจำเป็นต่อการปฏิบัติงานของกองทหารอาสาสมัคร กองทัพหลายกอง รวมทั้งกองทัพบกสหรัฐ เคยแบ่งแยกระหว่าง "อาสาสมัครสำคัญ" ที่เข้าร่วมรบในช่วงสงคราม และ "ทหารประจำการ" ที่ประจำการเป็นเวลานาน
สหรัฐ.
ในสหรัฐ กองทหารที่จัดตั้งเป็นกองกำลังอาสาสมัครของรัฐมักถูกเรียกว่า "อาสาสมัคร" แม้ว่าจะเกณฑ์มาโดยการเกณฑ์ทหารก็ตาม ทั้งอาสาสมัครและทหารประจำการของสหรัฐจะถูกเรียกว่ากองกำลัง "สหรัฐ" ยศของนายทหารในหน่วยอาสาสมัครจะแยกจากยศ (ถ้ามี) ในฐานะทหารประจำการ และมักจะสูงกว่า เมื่อกองกำลังอาสาสมัครถูกยุบเลิกเมื่อสงครามสิ้นสุดลง นายทหารที่มีตำแหน่งทั้งสองประเภทจะกลับไปเป็นยศ "ประจำ" ของตน ตัวอย่างเช่น จอร์จ อาร์มสตรอง คัสเตอร์ กลายเป็นพลจัตวาอาสาสมัครในช่วงสงครามกลางเมืองอเมริกา แต่เมื่อสงครามสิ้นสุดลง เขาก็กลับไปเป็นร้อยเอก (ต่อมาเขาได้รับการเลื่อนยศเป็นพันโท) ยศอาสาสมัครไม่เหมือนกับยศเบรเวต์
ไทย.
ในประเทศไทย อาสาสมัครทหารคือ ทหารพราน ซึ่งเป็นกองกำลังประจำถิ่นที่อาสาสมัครรับประชาชนเข้ามาเป็นกำลังพลในกองทัพไทย ใช้เครื่องแบบสีดำ ซึ่งมีอยู่ 2 ส่วนด้วยกัน คือ ทหารพรานในส่วนของกองทัพบก และทหารพรานนาวิกโยธินในส่วนของกองทัพเรือ ปฏิบัติงานร่วมกันกับทหารประจำการตามพื้นที่ชายแดน
โรเบิร์ต บ๊อช

โรเบิร์ต บ๊อช (23 กันยายน ค.ศ. 1861 – 12 มีนาคม ค.ศ. 1942) เป็นนักธุรกิจ วิศวกรและนักประดิษฐ์ชาวเยอรมัน และเป็นผู้ก่อตั้งบริษัทบ๊อช
ชีวประวัติ.
โรเบิร์ต บ๊อชเกิดในเมืองอัลเบค ในเขตที่ราบสูงชวาเบียน ใกล้กับเมืองอุล์ม เขาเป็นหนึ่งในบุตรทั้ง 12 คนของ Servatius Bosch และ Maria Margarita Dölle สำหรับ Servatius บริหารฟาร์มขนาดใหญ่ซึ่งมีโรงเบียร์รวมอยู่ด้วย หลานชายของโรเบิร์ต บ๊อช คือคาร์ล บ๊อช ซึ่งในเวลาต่อมา ได้รับรางวัลโนเบล โรเบิร์ต บ๊อช เข้าเรียนที่ 'Realanstalt' ในเมืองอุล์มจนถึงปี ค.ศ. 1879 การทำงานของบ๊อชหลังจากสำเร็จการศึกษา ได้แก่ การเป็นช่างฝีมือที่ C. & E. Fein ในปี ค.ศ. 1881 เขารับราชการทหารที่เมืองอุล์มเป็นเวลา 1 ปี และจากนั้นก็เข้าทำงานที่ Schuckert & Co. จนถึงปี ค.ศ. 1883 ในปี ค.ศ. 1883–84 บ๊อชเข้าศึกษาภายใต้การดูแลของศาสตราจารย์วิลเฮล์ม ดีทริช ที่มหาวิทยาลัยเทคนิคชตุทการ์ท
เมื่อวันที่ 24 พฤษภาคม ค.ศ. 1884 บ๊อชได้ล่องเรือไปยังสหรัฐอเมริกา โดยได้เป็นวิศวกรภายใต้การดูแลของทอมัส เอดิสันและซิกมันด์ เบิร์กมันน์ในนิวยอร์ก เมื่อวันที่ 13 พฤษภาคม ค.ศ. 1885 บ๊อชล่องเรือไปลอนดอน ซึ่งเขาได้ทำงานกับบริษัทซีเมนส์บราเดอส์ ในวันที่ 15 พฤศจิกายน ค.ศ. 1886 เขาได้เปิด "Workshop for Precision Mechanics and Electrical Engineering" ในเมืองชตุทการ์ท#เปลี่ยนทาง 
ในปี ค.ศ. 1887 ก็อทลีพ ไดม์เลอร์ ถามบ๊อชว่าเขาสามารถสร้างอุปกรณ์ที่คล้ายกับอุปกรณ์แมกนีโตแรงดันต่ำที่มีจุดจุดระเบิดที่โรงงานผลิตเครื่องยนต์เบนซิน Deutz ใช้ในเครื่องยนต์สี่จังหวะได้หรือไม่ Deutz อ้างว่าไม่มีสิทธิบัตรใดคุ้มครองอุปกรณ์ดังกล่าว ดังนั้น บ๊อชจึงผลิตอุปกรณ์ขึ้นมาสี่ชิ้น วัตถุประสงค์ของอุปกรณ์นี้คือเพื่อสร้างประกายไฟฟ้าเพื่อจุดระเบิดส่วนผสมของอากาศและเชื้อเพลิงในกระบอกสูบที่แรงอัดสูงสุด ในช่วงไม่กี่ปีถัดมา บ๊อชได้สร้างเครื่องยนต์นับร้อยเครื่องสำหรับโรงงานผลิตเครื่องยนต์ก๊าซ#เปลี่ยนทาง 
ในปี ค.ศ. 1893 Frederick Richard Simms ได้พบกับบ๊อชโดยมีเป้าหมายเพื่อดัดแปลงเครื่องยนต์แมกนีโตแบบอยู่กับที่ที่บ๊อชกำลังสร้างให้สามารถใช้กับยานยนต์ได้ โดยเฉพาะอย่างยิ่ง รถสามล้อของ Jules-Albert de Dion ถือเป็นกรณีทดสอบ Arnold Zähringer และ Gottlob Honold ปรับเปลี่ยนอุปกรณ์ของบ๊อชเพื่อให้มีกำลังเพิ่มขึ้นและจุดประกายไฟได้เร็วขึ้นจาก 250 รอบต่อนาทีเป็น 1,800 รอบต่อนาที
กุศ็อยร์อัมเราะฮ์

กุศ็อยร์อัมเราะฮ์ (อักษรโรมัน: Qusayr 'Amra, Quseir Amra) หรือ ก็อศร์อัมเราะฮ์ (Qasr Amra) เป็นปราสาทกลางทะเลทรายที่มีชื่อเสียงที่สุดแห่งหนึ่ง ตั้งอยู่ในทะเลทรายของเขตผู้ว่าราชการอัซซัรกออ์ ประเทศจอร์แดน สร้างขึ้นระหว่าง ค.ศ. 723 ถึง 743 โดย อัลวะลีด อิบน์ ยะซีด ผู้ที่ต่อมาชึ้นเป็นเคาะลีฟะฮ์แห่งอุมัยยะฮ์ สิ่งปลูกสร้างนี้ถือเป็นหนึ่งในตัวอย่างชิ้นที่สำคัญที่สุดของศิลปะและสถาปัตยกรรมอิสลามยุคแรก
อาคารที่เหลือในปัจจุบันเป็นส่วนหนึ่งของอดีตหมู่อาคารที่รวมถึงปราสาทที่สร้างเป็นที่พำนักพักร้อน โดยไม่ได้ใช้งานเพื่อทางการทหาร ปราสาทที่ว่านี้ปัจจุบันเหลือเพียงรากฐาน ซากที่หลงเหลือของหมู่อาคารนี้ในปัจจุบันนี้คือเป็นเพียงเพิงหลังเล็ก ลักษณะของอาคารมีรูปแบบเรียบง่าย ประกอบด้วยโถงพบปะรูปสี่เหลี่ยม, สิ่งปลูกสร้างใต้น้ำ และโรงอาบน้ำ ที่ซึ่งเป็นหนึ่งใน "ฮัมมัน" ที่เก่าแก่ที่สุดในโลกอิสลาม
กัศร์อัมเราะฮ์มีความโดดเด่นเป็นพิเศษจากภาพเขียนปูนเปียกบนฝาผนังภายใน ซึ่งแสดงภาพต่าง ๆ เช่น หกกษัตริย์, ฉากการล่าสัตว์, ฉากรูปช่างศิลป์กำลังทำงาน, ฉากสตรีร่ายรำซึ่งมีรูปสตรีเปลือย, "วัฏจักรแห่งโยนาห์" ซึ่งพึ่งค้นพบ และบริเวณเหนือห้องอาบน้ำเดี่ยวเป็นภาพแสดงสวรรค์ที่เก่าแก่ที่สุดในโลกที่วาดบนพื้นผิวครึ่งวงกลม บนภาพนี้ยังมีรูปสะท้อนกระจกเงาแสดงดาราจักรและตัวละครที่แทนจักรราศี ด้วยความสำคัญต่าง ๆ ทางประวัติศาสตร์นี้ ทำให้กัศร์อัมเราะฮ์ได้รับการขึ้นทะเบียนเป็นแหล่งมรดกโลกของยูเนสโก
จิตรกรรมรูปหกกษัตริย์

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
หกกษัตริย์ เป็นจิตรกรรมฝากหนังภาพปูนเปียกบนผนังของกัศร์อัมเราะฮ์ ปราสาทกลางทะเลทรายสมัยอุมัยยะฮ์ ในพื้นที่ของประเทศจอร์แดนในปัจจุบัน ภาพเขียนนี้แสดงกษัตริย์หกคนยืนเรียงสองแถว แถวละสามคน สี่จากหกคนมีจารึกเป็นอักษรอาหรับและอักษรกรีกระบุว่าคือจักรพรรดิแห่งบีแซนทีน, กษัตริย์โรเดอริกแห่งสเปนกอธิก, จักรพรรดิแห่งซาซาเนีย และกษัตริย์แห่งอักซุม จิตรกรรมนี้คาดการณ์ว่าสร้างขึ้นในปี ค.ศ. 710-750 ภายใต้คำสั่งของเคาะลีฟะฮ์แห่งอุมัยยะฮ์ หรือใครสักคนในครอบครัว ถือเป็นภาพปูนเปียกที่มีชื่อเสียงที่สุดของกัศร์อัมเราะฮ์
ที่ตั้งและประวัติศาสตร์.
ภาพปูนเปียกนี้ตั้งอยู่ในกัศร์อัมเราะฮ์ สิ่งปลูกสร้างกลางทะเลทรายสมัยอุมัยยะฮ์ และแหล่งมรดกโลกยูเนสโก ตั้งอยู่ในประเทศจอร์แดน ห่างไป ทางตะวันออกของกรุงอัมมาน และ ทางใต้ของโอเอซิสอัซรัก ในตัวอาคารยังมีภาพปูนเปียกฝาหนังอีกมากมาย ด้วยชนาดและที่ตั้งทำให้เข้าใจว่าอาคารนี้ในอดีตใช้งานเป็นที่พำนักพักร้อนของผู้นำแห่งอุมัยยะฮ์ในเวลานั้น
ภาพเขียนนี้อยู่บนปลายฝั่งทิศใต้ของผนังหลักส่วนตะวันตก ภาพเขียนนี้ เช่นเดียวกับภาพอื่น ได้รับการทำความสะอาดและบูรณะในทสวรรษ 1970s โดยคณะจากพิพิธภัณฑ์โบราณคดีแห่งชาติสเปน
นักประวัติศาสตร์ เอลิซาเบธ เดรย์ซัน ประมาณการณ์ว่าภาพเขียนนี้อายุเก่าแก่ที่สุดไม่เกิน ค.ศ. 710 ซึ่งเป็นปีขึ้นครองราชย์ของกษัตริย์โรเดอริกในภาพ และไม่ใหม่ไปกว่า ค.ศ. 750 ที่ซึ่งอุมัยยะฮ์ถูกโค่นล้มจากการปฏิวัติอับบาซียะฮ์
คำอธิบาย.
ภาพเขียนนี้อยู่ในสภาพเสียหายอย่างหนัก บางส่วนเพราะอาลัว มูซิล (Alois Musil) นักวิชาการชาวเช็ก ชาวตะวันตกคนแรกผู้เห็นภาพนี้แล้วทำการเพื่อจะนำภาพออกจากสถานที่ ส่วนใหญ่ของภาพและเสื้อผ้าอาภรณ์เห็นได้ไม่ชัด กษัตริย์หรือผู้ปกครองหกคนยืนเรียงกันสองแถว แถวละสองคน หันหน้าออกทางเดียวกัน แต่ละคนยื่นมือทั้งสองออก แบมือขึ้น คำจารึกภาษาอาหรับและกรีก เขียนด้วยอักษรสีขาวบนพื้นหลังสีน้ำเงิน ระบุบนศีรษะของแต่ละคน มีอยู่สี่คน ได้แก่
นอกเหนือไปจากสี่คนนี้ อีกสองคนที่เหลือไม่ปรากฏจารึกหรือสิ่งระบุตัวตนได้ มีการคาดเดาว่าอาจเป็นจักรพรรดิจีน, ผู้นำแห่งเติร์ก หรือกษัตริย์ในอินเดีย
ชิเงโตชิ ฮาเซเบะ

ชิเงโตชิ ฮาเซเบะ (23 เมษายน ค.ศ. 1971 –) เป็นอดีตนักฟุตบอลและผู้จัดการทีมชาวญี่ปุ่น ปัจจุบันเขาเป็นผู้จัดการทีมคาวาซากิ ฟรอนตาเล ซึ่งเป็นสโมสรในศึกเจ1 ลีก
การแข่งระดับอาชีพ.
ฮาเซเบะเกิดที่โยโกฮามะเมื่อวันที่ 23 เมษายน ค.ศ. 1971 โดยหลังจากสำเร็จการศึกษาจากมหาวิทยาลัยชูโอ เขาได้เข้าร่วมทีมเวร์ดี คาวาซากิ ใน ค.ศ. 1994 เขาลงแข่งในตำแหน่งกองกลางตัวกลางหลายแมตช์ และสโมสรดังกล่าวได้คว้าแชมป์เจ1 ลีก ฤดูกาล 1994 อย่างไรก็ตาม โอกาสในการลงแข่งของเขาลดน้อยลงตั้งแต่ ค.ศ. 1996 และเขาย้ายไปอยู่กับสโมสรคาวาซากิ ฟรอนตาเล ในเจแปนฟุตบอลลีกเมื่อเดือนสิงหาคม ค.ศ. 1997 เขาลงแข่งหลายแมตช์กับคาวาซากิ ฟรอนตาเล ใน ค.ศ. 1997 และย้ายไปวิสเซล โคเบะ ใน ค.ศ. 1998 โดยสวมเสื้อหมายเลข 10 ให้กับสโมสรดังกล่าวและทำหน้าที่ในฐานะตัวกลางของสโมสร กระทั่งใน ค.ศ. 2001 เขาได้ย้ายไปอยู่กับสโมสรเจฟ ยูไนเต็ด อิจิฮาระ และลงแข่งในหลายแมตช์ อย่างไรก็ตาม เขาต้องดิ้นรนอย่างหนักเพื่อติดทีมชุดใหญ่ใน ค.ศ. 2003 และเขาก็ออกจากสโมสรในเดือนกรกฎาคม
อาชีพการเป็นผู้ฝึกสอน.
วิสเซล โคเบะ.
หลังจากอำลาการเป็นนักฟุตบอลอาชีพใน ค.ศ. 2006 ฮาเซเบะได้กลายมาเป็นผู้ฝึกสอนทีมเยาวชนวิสเซล โคเบะ กระทั่งใน ค.ศ. 2011 เขาได้รับเลือกเป็นผู้ฝึกสอนของทีมชุดใหญ่
เจฟ ยูไนเต็ด ชิบะ.
ใน ค.ศ. 2016 ฮาเซเบะได้ย้ายไปร่วมทีมเจฟ ยูไนเต็ด ชิบะ ในศึกเจ2 ลีก และกลายมาเป็นผู้ฝึกสอนของสโมสรดังกล่าว โดยในเดือนกรกฎาคม หลังจากที่ทากาชิ เซกิซูกะ ซึ่งเป็นผู้จัดการทีมถูกไล่ออก ฮาเซเบะก็ได้รับการเลื่อนตำแหน่งจากผู้ฝึกสอนให้เป็นผู้จัดการชั่วคราวในวันที่ 25 กรกฎาคม และกลับมารับบทบาทผู้ช่วยผู้ฝึกสอนอีกครั้งหลังจากแต่งตั้งฆวน เอสไนเดร์ ผู้จัดการทีมชาวอาร์เจนตินา ในวันที่ 25 พฤศจิกายน ค.ศ. 2016
มิโตะ ฮอลลีฮอก.
เมื่อวันที่ 11 ธันวาคม ค.ศ. 2017 ฮาเซเบะได้รับการแต่งตั้งให้เป็นผู้จัดการทีมมิโตะ ฮอลลีฮอก ในศึกเจ2 ลีก ตั้งแต่ ค.ศ. 2018
ส่วนเมื่อวันที่ 31 ตุลาคม ค.ศ. 2024 ฮาเซเบะประกาศว่าเขาจะลาออกจากอวิสปา ฟูกูโอกะ เมื่อสิ้นสุดฤดูกาล 2024 และเมื่อวันที่ 12 ธันวาคม ค.ศ. 2024 ฮาเซเบะได้รับการประกาศให้เป็นหัวหน้าผู้ฝึกสอนของทีมคาวาซากิ ฟรอนตาเล ประจำฤดูกาล 2025
สถิติการจัดการ.
"อัปเดตล่าสุด 25 พฤษภาคม ค.ศ. 2025"
เกียรติประวัติ.
ผู้จัดการทีม.
อวิสปา ฟูกูโอกะ
คาวาซากิ ฟรอนตาเล
ทหารอาสาสมัคร

ระบบทหารอาสาสมัคร  หรือ ระบบทหารอาสาสมัครทั้งหมด  เป็นระบบการรับราชการทหารที่รักษากองทหารไว้ด้วยผู้สมัครโดยไม่ต้องมีการเกณฑ์ทหาร ประเทศต่าง ๆ อาจเสนอเงินเดือนและผลประโยชน์ที่น่าดึงดูดใจผ่านการสรรหาบุคลากรทางทหารเพื่อดึงดูดผู้สมัครที่มีศักยภาพ ประเทศต่าง ๆ จำนวนมากที่มีทหารอาสาสมัครสงวนสิทธิ์ในการต่ออายุระบบการเกณฑ์ทหารในกรณีฉุกเฉิน กองทัพบกอินเดียเป็นกองทัพอาสาสมัครที่ใหญ่ที่สุดในโลก
ในช่วงหลายทศวรรษที่ผ่านมา แนวโน้มในประเทศต่าง ๆ มากมายมีการเปลี่ยนจากการเกณฑ์ทหารเป็นกองกำลังทหารอาสาสมัคร ตัวอย่างที่สำคัญอย่างหนึ่งคือในฝรั่งเศส ซึ่งถือเป็นประเทศแรกที่นำระบบการเกณฑ์ทหารสมัยใหม่มาใช้ และรูปแบบดังกล่าวก็ถูกนำไปใช้โดยประเทศอื่น ๆ มากมายในยุโรปและที่อื่น ๆ ทั่วโลก
ในขณะที่ในสหรัฐอเมริกา ระบบทหารอาสาสมัครถูกนำมาใช้ครั้งแรกในช่วงคริสต์ทศวรรษที่ 1970 อันเนื่องมาจากสงครามเวียดนามที่สหรัฐพ่ายแพ้และการต่อต้านสงครามของประชาชนในยุคใหม่ ๆ หลังจากนั้น จึงเกิดการเปลี่ยนแปลงในสมัยของประธานาธิบดี ริชาร์ด นิกสัน ในปี พ.ศ. 2516
ประเทศที่ใช้ระบบทหารอาสาสมัคร.
<templatestyles src="Div col/styles.css"/>
กระทรวงมหาดไทย (กัมพูชา)

กระทรวงมหาดไทย (UNGEGN: , กฺรสัวงมหาผฺไท) เป็นกระทรวงมหาดไทยของราชอาณาจักรกัมพูชา กระทรวงนี้มีอำนาจหน้าที่กว้างขวางและรับผิดชอบการบริหารราชการแผ่นดินในเมืองหลวง 25 จังหวัดและเขต/เทศบาล 203 แห่งของกัมพูชา กระทรวงนี้ควบคุมดูแลตำรวจแห่งชาติกัมพูชาและการบริหารงานบังคับใช้กฎหมาย รวมถึงโรงเรียนตำรวจ การฝึกอบรมตำรวจ ตำรวจตุลาการ ความพยายามต่อต้านยาเสพติด ตำรวจตระเวนชายแดน และการบริหารเรือนจำ
นอกจากนี้กระทรวงยังเป็นผู้ประสานงานกับสำนักงานบังคับใช้กฎหมายอาเซียนและอินเตอร์โปล
รัฐมนตรีว่าการกระทรวงมหาดไทยตั้งแต่ปี พ.ศ. 2535 ดำรงตำแหน่งรองนายกรัฐมนตรี ซาร์ เค็ง โดยมีผู้ช่วยรัฐมนตรีต่างประเทศ 6 คนและปลัดกระทรวงต่างประเทศ 4 คน เขาส่งต่อตำแหน่งให้กับ ซาร์ โสคา บุตรชายของเขาในปี 2566
โครงสร้าง.
หัวหน้ารัฐมนตรี: รองนายกรัฐมนตรี ซาร์ โสกา
สำนักงานรัฐมนตรี (คณะรัฐมนตรี).
สำนักงานนี้มีรัฐมนตรีว่าการกระทรวงเป็นหัวหน้าสำนักงาน
ลำดับสำนักงานใหญ่.
กระทรวงมหาดไทยประกอบด้วยสำนักงานใหญ่ 11 สำนักงาน โดยมีอธิบดีสำนักงานใหญ่เป็นหัวหน้าหน่วย ดังนี้
สโมสรฟุตบอลแมนเชสเตอร์ยูไนเต็ดในฤดูกาล 2025–26

ฤดูกาล 2025–26 เป็นฤดูกาลที่ 139 ในประวัติศาสตร์ของ แมนเชสเตอร์ยูไนเต็ด เป็นฤดูกาลที่ 34 ของพวกเขาในพรีเมียร์ลีก และเป็นฤดูกาลที่ 51 ติดต่อกันในลีกสูงสุดนับตั้งแต่เลื่อนชั้นจากดิวิชัน 2 ในปี ค.ศ. 1975 และเป็นฤดูกาลที่ 101 โดยรวมบนลีกสูงสุดของฟุตบอลอังกฤษ สโมสรเข้าร่วมการแข่งขันในพรีเมียร์ลีก เอฟเอคัพ และอีเอฟแอลคัพ แต่พวกเขาไม่ได้เข้าร่วมการแข่งขันในยุโรปเป็นครั้งแรกนับตั้งแต่ฤดูกาล 2014–15
การที่จอนนี เอฟวันส์เลิกเล่น ทำให้แมนฯ ยูไนเต็ดไม่มีผู้เล่นที่คว้าแชมป์พรีเมียร์ลีกอยู่ในทีมเป็นครั้งแรกนับตั้งแต่ฤดูกาลแรกในฤดูกาล 1992–93 และไม่มีผู้เล่นที่เล่นภายใต้การคุมทีมของเซอร์อเล็กซ์ เฟอร์กูสันเป็นครั้งแรกนับตั้งแต่ปี ค.ศ. 1974 อีกด้วย
พรีซีซั่นและกระชับมิตร.
ก่อนเริ่มฤดูกาล แมนเชสเตอร์ยูไนเต็ดจะต้องพบกับลีดส์ยูไนเต็ด คู่แข่งสำคัญที่เพิ่งเลื่อนชั้นกลับขึ้นมาที่เมืองซวลนา ประเทศสวีเดน จากนั้นพวกเขาจะเดินทางไปยังสหรัฐอเมริกาเพื่อเข้าร่วมการแข่งขันพรีเมียร์ลีกซัมเมอร์ซีรีส์ ซีรีส์นี้ประกอบด้วยการแข่งขันทั้งหมดสามนัด: พบกับเวสต์แฮมยูไนเต็ดที่อีสต์รัทเทอร์ฟอร์ด รัฐนิวเจอร์ซีย์ ในวันที่ 26 กรกฎาคม; พบกับบอร์นมัทที่ชิคาโก รัฐอิลลินอยส์ ในวันที่ 30 กรกฎาคม; และพบกับเอฟเวอร์ตันที่แอตแลนตา รัฐจอร์เจีย ในวันที่ 3 สิงหาคม เมื่อกลับมาจากสหรัฐอเมริกาแล้ว แมนฯ ยูไนเต็ดจะรับมือฟีออเรนตีนาที่โอลด์แทรฟฟอร์ดในเกมพรีซีซั่นนัดสุดท้ายในวันที่ 9 สิงหาคม
พรีเมียร์ลีก.
แมตช์.
โปรแกรมการแข่งขันลีกได้ถูกปล่อยออกมาเมื่อวันที่ 18 มิถุนายน ค.ศ. 2025.
เอฟเอคัพ.
      ชนะ
      เสมอ
      แพ้
      โปรแกรมการแข่งขันนัดต่อไป
อีเอฟแอลคัพ.
เพราะยูไนเต็ดไม่ได้เข้าร่วมสำหรับการแข่งขันของยูฟ่า, พวกเขาจะได้เข้าสู่อีเอฟแอลคัพในรอบที่สอง
      ชนะ
      เสมอ
      แพ้
      โปรแกรมการแข่งขันนัดต่อไป
 "ณ วันที่ 17 สิงหาคม 2025"
สงคราม ส่งด่วน

สงคราม ส่งด่วน  เป็นละครโทรทัศน์ไทยแนวดราม่าในปี พ.ศ. 2568 ผลิตโดยจีดีเอช ออกอากาศทั่วโลกผ่านทางเน็ตฟลิกซ์ เมื่อวันที่ 29 พฤษภาคม 2568
ผู้ให้เสียงพากย์.
สำหรับเรื่องนี้ได้มีการพากย์เสียงเป็นภาษาไทยให้ตัวละครที่พูดภาษาจีนที่มีปริมาณค่อนข้างมาก โดยให้นักแสดงหลักในเรื่องกลับมาพากย์ในบทตัวละครของตัวเองและให้นักพากย์ท่านอื่นได้พากย์ตัวละครสมทบ
การผลิต.
จุดเริ่มต้นของภาพยนตร์มาจากการที่จิระ มะลิกุลและวรรณฤดี พงษ์สิทธิศักดิ์ สองโปรดิวเซอร์จากค่ายจีดีเอช ได้ดูคลิปสัมภาษณ์ของคมสันต์ แซ่ลีและรู้สึกชอบ จึงชวนไปสัมภาษณ์เมื่อปี 2564 โดยพูดคุยนานกว่า 4 ชั่วโมง จากนั้นจึงมีการค้นคว้าข้อมูลเพื่อนำมาใส่ในบทพูด จากนั้นณฐพลใช้เวลาในการทำบทประมาณเกือบ ๆ สองปี ก่อนที่จะเริ่มช่วงก่อนการผลิตและการผลิต
สโมสรฟุตบอลลิเวอร์พูลในฤดูกาล 2025–26

ฤดูกาล 2025–26 เป็นฤดูกาลที่ 134 ในประวัติศาสตร์ของสโมสรฟุตบอลลิเวอร์พูล และเป็นฤดูกาลที่ 64 ติดต่อกันในลีกสูงสุดของฟุตบอลอังกฤษ สโมสรเข้าร่วมแข่งขันในพรีเมียร์ลีก, เอฟเอคัพ, อีเอฟแอลคัพ, ยูฟ่าแชมเปียนส์ลีก และเอฟเอคอมมิวนิตีชีลด์
ฤดูกาลนี้เป็นฤดูกาลแรกนับตั้งแต่ฤดูกาล 2015–16 ที่ไม่มี เทรนต์ อเล็กซานเดอร์-อาร์โนลด์ หลังย้ายไป เรอัลมาดริด เมื่อวันที่ 1 มิถุนายน 2025 และเป็นฤดูกาลแรกนับตั้งแต่ฤดูกาล 2019–20 ที่ไม่มี ดีโยกู ฌอตา หลังเขาเสียชีวิตจากอุบัติเหตุทางรถยนต์ เมื่อวันที่ 3 กรกฎาคม 2025 เมื่อวันที่ 11 กรกฎาคม 2025 หมายเลขผู้เล่น 20 ของฌอตา ถูกยกเลิกในทุกระดับชั้นเพื่อเป็นการรำลึกถึงการเสียชีวิตของเขา
เมื่อวันที่ 25 สิงหาคม ค.ศ. 2025 ริโอ อึนกูโมฮา ทำประตูในนาทีที่ 100 ให้กับลิเวอร์พูลในนัดที่พบกับนิวคาสเซิลยูไนเต็ดในพรีเมียร์ลีก ทำให้เขากลายเป็นผู้เล่นอายุน้อยที่สุดที่ทำประตูให้กับสโมสรด้วยอายุ 16 ปี 361 วัน
 "ณ วันที่ 31 สิงหาคม ค.ศ. 2025"
การแข่งขันก่อนเริ่มฤดูกาลและกระชับมิตร.
เมื่อวันที่ 31 มีนาคม ค.ศ. 2025 ลิเวอร์พูลประกาศว่าพวกเขาจะกลับไปเอเชียในช่วงก่อนเริ่มฤดูกาล โดยจัดการแข่งขันนัดกระชับมิตรพบกับ เอซี มิลาน ในฮ่องกง หนึ่งสัปดาห์ต่อมา การแข่งขันนัดกระชับมิตรที่สองพบกับ โยโกฮามะ เอ็ฟ มารินอส ในโยโกฮามะ นับเป็นการทัวร์ก่อนเริ่มฤดูกาลครั้งแรกของพวกเขาในประเทศญี่ปุ่น การแข่งขันนัดกระชับมิตรก่อนจะไปทัวร์เอเชีย โดยพบกับ เพรสตันนอร์ทเอนด์ ได้รับการยืนยันเมื่อวันที่ 5 มิถุนายน ค.ศ. 2025 และห้าวันต่อมา มีการเพิ่มการแข่งขันนัดกระชับมิตรสองนัดที่แอนฟิลด์ โดยพบกับอัตเลติกบิลบาโอ เป็นการปิดท้ายการแข่งขันก่อนเริ่มฤดูกาล เมื่อวันที่ 20 กรกฎาคม ค.ศ. 2025 มีการแข่งขันกระชับมิตรแบบปิดพบกับสโตกซิตีที่ศูนย์ฝึกซ้อมลิเวอร์พูล
      ชนะ
      เสมอ
      แพ้
      นัดการแข่งขัน
การแข่งขัน.
พรีเมียร์ลีก.
นัดการแข่งขัน.
กำหนดการแข่งขันในลีกประกาศเมื่อวันที่ 18 มิถุนายน ค.ศ. 2025.
      ชนะ
      เสมอ
      แพ้
      นัดการแข่งขัน
เอฟเอคัพ.
ลิเวอร์พูลเข้าสู่การแข่งขันรายการนี้ในรอบสามในฐานะทีมจากพรีเมียร์ลีก
      ชนะ
      เสมอ
      แพ้
      นัดการแข่งขัน
อีเอฟแอลคัพ.
ลิเวอร์พูลเข้าแข่งขันในรายการนี้ในรอบสามในฐานะทีมจากพรีเมียร์ลีกที่ได้ไปแข่งขันในยุโรป โดยจับสลากเล่นนัดเหย้าพบกับเซาแทมป์ตัน สโมสรจากแชมเปียนชิป
      ชนะ
      เสมอ
      แพ้
      นัดการแข่งขัน
เอฟเอคอมมิวนิตีชีลด์.
ลิเวอร์พูลในฐานะผู้ชนะเลิศพรีเมียร์ลีก จะพบกับ คริสตัลพาเลซ ผู้ชนะเลิศเอฟเอคัพในเอฟเอคอมมิวนิตีชีลด์
      ชนะ
      เสมอ
      แพ้
      นัดการแข่งขัน
ยูฟ่าแชมเปียนส์ลีก.
ลิเวอร์พูลเข้าสู่การแข่งขันยูฟ่าแชมเปียนส์ลีกรอบลีกในฐานะผู้ชนะเลิศพรีเมียร์ลีก
รอบลีก.
การจับสลากรอบลีกจะจัดขึ้นในเดือนสิงหาคม ค.ศ. 2025 โดยจับสลากเล่นนัดเหย้าพบกับ เรอัลมาดริด, อัตเลติโกมาดริด, เปเอสเฟ ไอนด์โฮเฟิน และคาราบัก จับสลากเล่นนัดเยือนพบกับ อินเตอร์มิลาน, ไอน์ทรัคท์ฟรังค์ฟวร์ท, มาร์แซย์ และกาลาทาซาไร
      ชนะ
      เสมอ
      แพ้
      นัดการแข่งขัน
 "ณ วันที่ 31 สิงหาคม 2025"
สถิติ.
ลงเล่นและประตู.
ผู้เล่นที่ไม่ได้ลงเล่นจะไม่รวมอยู่ในรายการ
ชามาลีแยร์

ชามาลีแยร์ (โอแวร์เญอ:) เป็นเทศบาลในจังหวัดปุย-เดอ-โดม แคว้นโอแวร์ญ-โรนาลป์ ประเทศฝรั่งเศส
ด้วยจำนวนประชากร 17,276 คน (ค.ศ. 2019) ทำให้ชามาลีแยร์เป็นเมืองที่ใหญ่เป็นอันดับ 4 ในจังหวัด ตั้งอยู่ติดทางตะวันตกของแกลร์มง-แฟร็อง และห่างจากลียงประมาณ
ถนนพระนโรดม

ถนนพระนโรดม หรือ พระนโรดมบูเลอวาร์ด  เรียกอีกอย่างว่า ถนน 41  เป็นบูเลอวาร์ดสายหลักในประเทศกัมพูชาและเป็นหนึ่งในถนนสายหลักที่เก่าแก่ที่สุดของกรุงพนมเปญ ถนนสายนี้ได้รับการตั้งชื่อตามพระบาทสมเด็จพระนโรดม บรมรามเทวาวตาร ถนนสายนี้เชื่อมต่อกับสะพานมุนีวงศ์ทางตะวันออกเฉียงใต้ของเมืองที่แม่น้ำบาสัก และเชื่อมต่อกับทางเหนือของเมืองที่วัดพนม
ประวัติ.
ในช่วงเวลาที่ฝรั่งเศสปกครองกัมพูชา ได้มีการเรียกถนนสายนี้ว่า "บูเลอวาร์ด" "ดูดาร์ต เดอ ลาเกร" "Boulevard Doudart de Lagrée" เพื่อเป็นเกียรติแก่ แอร์แน็สต์ ดูดาร์ เดอ ลาเกร กัปตันเรือคอร์เวตซึ่งเป็นผู้วางแผนในการถ่ายโอนเมืองหลวงจาก อุดง ไปยังพนมเปญ
ในระหว่างการปกครองของเขมรแดง อาคารธนาคารกลางกัมพูชาถูกระเบิด และมีการสร้างขึ้นใหม่ในปี พ.ศ. 2534 ณ ที่ตั้งเดิมบนถนนพระนโรดม (เดิมเรียกว่า ตูสามุตบูเลอวาร์ด; "Tou Samouth Boulevard")
ในเดือนกรกฎาคม พ.ศ. 2531 ขณะที่ผู้บัญชาการทหารเวียดนามออกจากพนมเปญ พลเมืองเขมรถือธงชาติเวียดนามและกัมพูชาขนาดเล็กนั่งอยู่ริมถนนตูสามุตบูเลอวาร์ด ซึ่งเป็นที่ตั้งของอาคารสถานทูตสหรัฐเก่า เพื่อโบกมือให้กับกองกำลังที่เคลื่อนผ่านไป
พรรคคอมมิวนิสต์กัมพูชาได้เปลี่ยนชื่อบูเลอวาร์ดแห่งนี้เพื่อเป็นเกียรติแก่ ตู สามุต และยังคงใช้ชื่อนั้นมาจนถึงปีพ.ศ. 2538 เมื่อได้รับการตั้งชื่อเพื่อเป็นเกียรติแก่กษัตริย์พระนโรดมในแคมเปญเปลี่ยนชื่อครั้งใหญ่ ซึ่งชื่อถนนในพนมเปญที่เชื่อมโยงกับบุคคลสำคัญของคอมมิวนิสต์ได้ถูกเปลี่ยนชื่อเป็นชื่อที่รำลึกถึงราชวงศ์เขมรและประวัติศาสตร์ของกัมพูชา
ในปี พ.ศ. 2561 ริมถนนพระนโรดม มีสัญญาณไฟจราจรใหม่ที่ไม่ทำงานบดบังทัศนวิสัยของสัญญาณไฟจราจรเดิม ซึ่งยังคงใช้งานได้ตามปกติแต่ผู้ขับขี่ไม่สามารถมองเห็นได้
รายละเอียด.
ถนนพระนโรดมตั้งอยู่ตรงข้ามกับถนนสีหนุตะวันออก-ตะวันตกที่วิมานเอกราชและใกล้กับวัดลังกา
นอกจากนี้ยังตรงข้ามถนนสหพันธรัฐรัสเซียซึ่งมาจากถนนพระนโรดมไปทางท่าอากาศยานนานาชาติพนมเปญ
โรงเรียนนานาชาติพนมเปญและโรงเรียนศรีโสวัตตั้งอยู่บนถนนพระนโรดม เช่นเดียวกับสถานทูตสิงคโปร์และพม่า
ในปี พ.ศ. 2563 สำนักงานใหญ่แห่งใหม่ของพรรคประชาชนกัมพูชาได้เปิดตัวบนถนนพระนโรดม
การขนส่งสาธารณะ.
ในเดือนกรกฎาคม พ.ศ. 2560 ในความพยายามที่จะบรรเทาปัญหาการจราจรติดขัด ผู้ว่าราชการกรุงพนมเปญคนใหม่ได้ประกาศเมื่อวันศุกร์ว่าถนนพระนโรดมบูเลอวาร์ดเป็นหนึ่งใน 11 ถนนสายหลักที่จะไม่มีผู้ค้าขาย
การจอดรถผิดกฎหมายและผู้ค้าริมถนนที่บุกรุกทางเท้าข้างถนนพระนโรดม ระหว่างวัดพนมและวิมานเอกราชยังคงก่อให้เกิดความวุ่นวายอย่างร้ายแรงเนื่องจากถนนพระนโรดมเป็นถนนสายหลักที่ผู้แทนระดับชาติและนานาชาติใช้สัญจร และทางเท้ายังติดตั้งกระเบื้องหรูหราพิเศษเพื่อให้คนเดินเท้าและคนพิการใช้ได้
เส้นทางรถประจำทางสองสายใช้ถนนพระนโรดม สาย 2 วิ่งไปทางตะวันออกเฉียงใต้จากวงเวียนชรอยชังวาร์ ไปตามถนนฝรั่งเศษ (47) ไปทางวัดพนมเลี้ยวเข้าสู่ถนนพระนโรดมต่อไปยังทางหลวงหมายเลข 2 และหยุดที่ฐานของสะพานตาเขมา สาย 3 วิ่งไปทางใต้จากสถานีขนส่งสวนรึฮ์เซ็ยแกว ไปตามทางหลวงหมายเลข 5 ไปยังท่าเรือสีสุวัตถิ์เลี้ยวขวาที่ถนน 106 เลี้ยวซ้ายที่ถนนพระนโรดม เลี้ยวขวาที่ถนน 130 ไปยังตลาดกลาง จากนั้นใช้ถนนกัมปูเจียกรอม (128) ไปทางตะวันตก เข้าสู่ถนนสหพันธรัฐรัสเซียเลี้ยวซ้ายที่วงเวียนจอมเจ้า เข้าสู่ทางหลวงหมายเลข 3 และเลี้ยวซ้ายไปทางสถานีขนส่ง Borey Santepheap II
วัฒนธรรมประชานิยม.
ผลิตในปี พ.ศ. 2531 ภาพยนตร์ดราม่าของเชโกสโลวะเกีย "Devět kruhů pekla" (อังกฤษ: "Nine Circles of Hell") นำเสนอภาพความพิเศษของเขมรแดงที่รุกคืบบนถนนพระนโรดม
มารายห์ เมย์

มารายห์ เมย์ (Mariah May) มีชื่อจริงว่า มารายห์ เมย์ มี๊ด (Mariah May Mead) เป็นนักมวยปล้ำอาชีพชาวอังกฤษที่ได้รับการยอมรับอย่างกว้างขวางจากผลงานในวงการมวยปล้ำระดับนานาชาติ โดยเฉพาะในสมาคม All Elite Wrestling (AEW) และ World Wonder Ring Stardom ของญี่ปุ่น เธอเป็นที่รู้จักในฐานะแชมป์โลกหญิง AEW และสมาชิกของกลุ่ม Club Venus ใน Stardom
เส้นทางอาชีพ.
เธอเริ่มต้นอาชีพในฐานะผู้ประกาศบนเวทีมวยปล้ำในปี 2018 ก่อนจะเปิดตัวเป็นนักมวยปล้ำในปี 2019 เธอได้แสดงฝีมือในวงการอินดี้ของอังกฤษ เช่น Revolution Pro Wrestling และ Progress Wrestling โดยคว้าแชมป์ในหลายรายการ รวมถึง Apex Women's Championship และ Slammasters Women's Championship 
ในปี 2022 เธอเข้าร่วมสมาคม World Wonder Ring Stardom ของญี่ปุ่น โดยเปิดตัวในงาน Dream Queendom 2 และร่วมก่อตั้งกลุ่ม Club Venus ร่วมกับ Mina Shirakawa และ Xia Brookside เธอและ Shirakawa คว้าแชมป์ Goddesses of Stardom Championship ในเดือนมิถุนายน 2023
เธอเซ็นสัญญากับ AEW ในเดือนพฤศจิกายน 2023 และเปิดตัวในฐานะผู้ช่วยของแชมป์หญิง Toni Storm หลังจากคว้าชัยใน Owen Hart Foundation Tournament ปี 2024 เธอหักหลัง Storm และคว้าแชมป์ AEW Women's World Championship ที่งาน All In ณ สนาม Wembley Stadium ในลอนดอน
ชาวเปเชเนก

ชาวเปเชเนก  เป็นชนเร่ร่อนในกลุ่มชนเตอร์กิกจากเอเชียกลางซึ่งพูดภาษาเปเชเนก ในคริสต์ศตวรรษที่ 9 และ 10 ชาวเปเชเนกได้ควบคุมพื้นที่สเตปป์ส่วนใหญ่ในยุโรปตะวันออกเฉียงใต้และคาบสมุทรไครเมีย ในคริสต์ศตวรรษที่ 9 ชาวเปเชเนกเริ่มทำสงครามกับจักรวรรดิรุสเคียฟ และตลอดเวลากว่าสองศตวรรษ ชาวเปเชเนกก็ได้บุกปล้นดินแดนจักรวรรดิรุสบ่อยครั้ง ซึ่งบางครั้งก็ลุกลามกลายเป็นสงครามเต็มรูปแบบ
ซอย

ในประเทศไทย ซอย  เป็นถนนรองที่แยกออกจากถนนสายหลัก และมีระดับรองลงไปอีกระดับเรียกว่า ตรอก เรียกว่า ตรอก ("trok")
ภาพรวม.
ซอยต่าง ๆ มักจะมีหมายเลขและเรียกตามชื่อถนนสายหลักและหมายเลข เช่น "ซอยสุขุมวิท 4" "สุขุมวิทซอย 4" หรือ "สุขุมวิท 4" ซึ่งทั้งหมดหมายถึงซอยที่ 4 ของถนนสุขุมวิทในกรุงเทพมหานคร และเมื่อเดินไปตามถนนสายหลัก หมายเลขซอยจะเพิ่มมากขึ้น ซอยคู่ทั้งหมดจะอยู่ทางด้านขวา และซอยคี่จะอยู่ทางด้านซ้ายของถนน เป็นไปได้ที่ซอย 20 จะอยู่ห่างจากซอย 21 มากหากมีซอยมากกว่าซอยอื่น ๆ ของถนน เช่น หากมีซอยใหม่ระหว่างซอย 7 และซอย 9 ก็จะได้ซอย 7/1 ซอยถัดไปคือซอย 7/2 เป็นต้น
แม้ว่าซอยต่าง ๆ จะถูกเรียกตามหมายเลข แต่ซอยต่าง ๆ ในกรุงเทพฯ ก็มีชื่อด้วยเช่นกัน ตัวอย่างเช่น บนถนนสุขุมวิทตอนล่างในกรุงเทพฯ ซอยต่าง ๆ จะได้รับการตั้งชื่อตามเจ้าของที่ดินรายสำคัญหรือครอบครัวของเจ้าของที่ดินที่เคยมีที่ดินในบริเวณนั้นในอดีต ซอยบางซอยกลายเป็นถนนสายหลักและด้วยเหตุนี้จึงเป็นที่รู้จักเฉพาะชื่อเท่านั้น ตัวอย่างเช่น อโศกมนตรี (ซอยสุขุมวิท 21) ทองหล่อ (ซอยสุขุมวิท 55) เอกมัย (ซอยสุขุมวิท 63) ปรีดี พนมยงค์ (ซอยสุขุมวิท 71) เป็นต้น 
ซอยต่าง ๆ ก็สามารถมีซอยแยกออกไปจากตัวได้ เช่น ทองหล่อซอย 4 เป็นซอยที่ 4 ที่แยกออกจากถนนทองหล่อ หรือแยกออกจากซอยที่ 55 ที่แยกออกจากถนนสุขุมวิท
บ้านในซอยต่าง ๆ จะมีหมายเลขกำกับไว้ ตัวอย่างเช่น หากบ้านหลังใหม่ถูกใส่ไว้หลังบ้านที่มีหมายเลข 150 ก็จะได้รับหมายเลข 150/1 เป็นต้น ที่อยู่ทางการอาจเขียนว่า "150/1 ซอยสุขุมวิท 7" ซึ่งหมายถึงบ้านที่มีหมายเลขแรกหลัง 150 ในซอยที่ 7 ของถนนสุขุมวิท หมายเลขบ้านในซอยส่วนใหญ่จะไม่เริ่มด้วยเลข 1 แต่จะต่อเนื่องมาจากหมายเลขบ้านของถนนสายหลัก
สุราสฺยงหวง

เครื่องดื่มแอลกอฮอล์จีน
สุราสฺยงหวง  เป็นเครื่องดื่มแอลกอฮอล์ของจีนที่ประกอบด้วยสุราหมักจากธัญพืช "หวงจิ่ว" ("สุราเหลือง") ผสมกับผงกำมะถันแดง (As4S4) ซึ่งเป็นสารประกอบอาร์เซนิกซัลไฟด์สีเหลืองส้ม โดยมีธรรมเนียมการดื่มเป็นส่วนหนึ่งของเทศกาลวันไหว้ขนมจ้างในช่วงฤดูร้อน อย่างไรก็ตามจากการวิจัยทางการแพทย์สมัยใหม่แสดงให้เห็นว่ากำมะถันแดงมีพิษ จึงไม่ควรดื่มสุรานี้แม้ในวันเทศกาล
ประเพณี.
สารละลายกำมะถันแดงถูกโรยรอบ ๆ บ้านเพื่อขับไล่พวกงูและแมลงมาตั้งแต่สมัยโบราณ ในแง่นี้กำมะถันแดงถือเป็นยาแก้สรรพโรคต้านพิษของการแพทย์แผนจีนแบบดั้งเดิม ซึ่งสนับสนุนให้ใช้เพื่อป้องกันโรค งู และวิญญาณชั่วร้าย เทศกาลไหว้บ๊ะจ่างตรงกับช่วงที่ดาราศาสตร์จีนถือว่าเป็นช่วงกลางฤดูร้อนและเป็นช่วงที่พลังหยางสูงสุดของปีนั้น ผู้ใหญ่ได้รับคำแนะนำให้บริโภคหวงจิ่ว (เนื่องจากแอลกอฮอล์ถือเป็นหยิน) ที่ผสมกับผงกำมะถันแดง ส่วนเด็กที่ยังเล็กเกินกว่าจะดื่มแอลกอฮอล์ได้จะสวมเครื่องรางที่มีกำมะถันแดง หรือวาดอักษรจีนหวาง ("กษัตริย์") บนหน้าผากหรือหน้าอกด้วยสารละลายกำมะถันแดงที่เหลือจากการผลิตสุราเพื่อปกป้องพวกเขา
ต่อมาประเพณีดังกล่าวได้เชื่อมโยงกับงานฉลองเพื่อรำลึกถึงกวีและนักการเมือง ชฺวี ยฺเหวียน (340–278 ปีก่อนคริสตกาล) ซึ่งฆ่าตัวตายด้วยการเดินลงแม่น้ำไปจนจมน้ำตาย ตามตำนานเล่าว่าชาวบ้านต่างรีบลงเรือไปช่วยเขาหรือป้องกันไม่ให้ร่างของเขาถูกปลากิน หนึ่งในนั้นเป็นแพทย์ได้กล่าวว่าได้โยนก้อนกำมะถันแดงลงไปในแม่น้ำ ทำให้มังกรน้ำตัวหนึ่งโผล่ขึ้นมา และคนพายเรือก็ฆ่ามังกรน้ำตัวนั้นทันที
การเตรียม.
สามารถซื้อสุราสฺยงหวงปรุงสำเร็จได้ แต่ส่วนใหญ่มักจะทำจากสุราเหลืองที่ทำเองและผงกำมะถันแดงที่ซื้อจากร้านขายยา ตลาด หรือแผงขายของริมถนน สูตรทั่วไปจะระบุให้เติมผงกำมะถันแดง 50 ถึง 100 กรัมลงในสุราที่ทำเอง 1 ลิตร แล้วทิ้งไว้ที่อุณหภูมิห้องเป็นเวลาหลายชั่วโมง
ความเสี่ยงต่อสุขภาพ.
แม้ว่าการดื่มสุราสฺยงหวงและการวาดอักษรบนตัวเด็กด้วยสุราสฺยงหวงจะได้รับความนิยมมาหลายศตวรรษแล้ว แต่ต้องมีการตรวจสอบอย่างละเอียดในปัจจุบัน กำมะถันแดงบริสุทธิ์มีพิษต่ำเมื่อรับประทานเข้าไป เนื่องจากละลายได้น้อยจึงทำให้ดูดซึมในทางเดินอาหารได้ไม่ดี แต่ส่วนประกอบในสุราสฺยงหวงอาจมีสารประกอบอนินทรีย์อื่น ๆ ในปริมาณมากเช่น อาร์เซเนต และอาร์เซไนต์ ซึ่งร่างกายสามารถดูดซึมได้ กำมะถันแดงภายหลังจากการได้รับความร้อนแล้วจะถูกออกซิไดซ์เป็นอาร์เซนิกไตรออกไซด์ (As2O3) ซึ่งมีพิษ สารหนูเป็นพิษร้ายแรงและเป็นปัจจัยที่ทำให้เกิดมะเร็งกระเพาะปัสสาวะ มะเร็งผิวหนัง มะเร็งตับ และมะเร็งปอด มีการวางยาพิษหลายกรณีที่เกี่ยวข้องกับการรับประทานกำมะถันแดง
พบว่าตัวอย่างสุราสฺยงหวงมีสารประกอบของสารหนูที่ละลายอยู่ 70 ถึง 400 มิลลิกรัมต่อลิตร (เมื่อเทียบกับสุราพื้นบ้านที่ผลิตเองซึ่งมีน้อยกว่า 0.003 มิลลิกรัมต่อลิตร) โดยส่วนใหญ่อยู่ในรูปของอาร์เซไนต์และอาร์เซเนต ซึ่งมากกว่าความเข้มข้นสูงสุดของสารหนูที่กฎหมายของไต้หวันอนุญาตให้มีในสุราเชิงพาณิชย์ถึงหนึ่งพันเท่า ความเข้มข้นของสารละลายสารหนูจะลดลงเมื่อปริมาณเอทานอลเพิ่มขึ้น การบริโภคสุราสฺยงหวง 200 มิลลิลิตรที่มีสารประกอบของสารหนู 70 มิลลิกรัมต่อลิตร ส่งผลให้ระดับสารหนูในปัสสาวะเพิ่มขึ้นอย่างมากถึง 200 ไมโครกรัมต่อลิตร พบระดับสารหนูในปัสสาวะของเด็กที่ทาหน้าด้วยสารละลายข้นของกำมะถันแดงที่ ⩾ 80 ไมโครกรัมต่อลิตร ซึ่งบ่งชี้ว่าสารหนูถูกดูดซึมผ่านผิวหนัง
พฤกษชาติ

พฤกษชาติ  พืชทั้งหมดที่พบในภูมิภาคหนึ่งหรือช่วงเวลาหนึ่ง โดยทั่วไปมักเป็นพืชพื้นเมืองที่เกิดขึ้นตามธรรมชาติ คำที่ใช้เรียกสัตว์ในลักษณะเดียวกันคือสัตวชาติ และสำหรับเห็ดราคือฟังกา บางครั้งแบคทีเรียและเห็ดรา อาจเรียกรวมว่าเป็นพฤกชาติด้วย เช่นในคำว่า "gut flora" (จุลชีวชาติในลำไส้) หรือ "skin flora" (จุลชีวชาติบนผิวหนัง) เพื่อแสดงความจำเฉพาะ 
การจำแนก.
พืชชนิดต่าง ๆ จะถูกจัดกลุ่มเป็นพฤกษชาติโดยพิจารณาจากภูมิภาค ระยะเวลา สภาพแวดล้อมพิเศษ หรือภูมิอากาศ โดยภูมิภาคอาจเป็นแหล่งที่อยู่ที่แตกต่างกันชัดเจน เช่น ภูเขากับที่ราบ พฤกษชาติยังอาจหมายถึงพืชในยุคประวัติศาสตร์ เช่น พฤกษชาติดึกดำบรรพ์ (fossil flora) และยังสามารถแบ่งย่อยตามสภาพแวดล้อมพิเศษได้ดังต่อไปนี้
เชิงอรรถและอ้างอิง.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
สัตวชาติ

สัตวชาติ  คือสัตว์ที่พบเฉพาะในภูมิภาคหรือเวลาหนึ่ง นักสัตววิทยาและนักบรรพชีวินวิทยาใช้คำนี้เพื่ออ้างถึงกลุ่มสัตว์กลุ่มหนึ่งที่พบในเวลาหนึ่งหรือสถานที่หนึ่ง เช่น สัตวชาติทะเลทรายโซนอรัน ฯลฯ
คำว่า fauna ในภาษาอังกฤษมาจากชื่อของฟอนา เทพธิดาโรมันแห่งโลกและความอุดมสมบูรณ์ รวมถึงเทพเจ้าโรมัน ฟอนัส และสัตว์ในเทพปกรณัมโรมันที่ชื่อว่า ฟอน โดยทั้งสามคำนี้มีต้นกำเนิดร่วมกันจากเทพเจ้ากรีกที่ชื่อว่า แพน และคำว่า "panis" เป็นคำในภาษากรีกใหม่ซึ่งหมายถึงสัตวชาติ (เขียนเป็น πανίς หรือ πανίδα) นอกจากนี้คำว่า "fauna" ยังเป็นคำที่ใช้เรียกหนังสือที่รวบรวมรายชื่อสัตว์ชนิดต่าง ๆ ในลักษณะตามที่กล่าวไป โดยคำนี้ถูกใช้เป็นครั้งแรกโดยคอล ฟ็อน ลินเนีย ในผลงานของเขาที่ชื่อ "Fauna Suecica" ซึ่งเผยแพร่เมื่อ ค.ศ. 1745
Genwit อัจฉริยะพันธุ์ใหม่ (ฤดูกาลที่ 2)

Genwit อัจฉริยะพันธุ์ใหม่ ฤดูกาลที่ 2 เป็นรายการแข่งขันควิซโชว์สเตมศึกษาระดับมัธยมศึกษาตอนปลายชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในฤดูกาลที่ 2 ของรายการ Genwit อัจฉริยะพันธุ์ใหม่ ออกอากาศทุกวันพุธ เวลา 20.05 น. ทางช่องเวิร์คพอยท์ เริ่มออกอากาศครั้งแรกเมื่อวันที่ 4 มิถุนายน พ.ศ. 2568
ในฤดูกาลนี้มีการปรับเปลี่ยนพิธีกร เนื่องจาก กันต์ กันตถาวร ที่เคยเป็นพิธีกรรายการนี้ในฤดูกาลที่ 1 ถูกเวิร์คพอยท์ยกเลิกสัญญาเนื่องจากถูกออกหมายจับจากคดีดิไอคอนกรุ๊ปเมื่อวันที่ 16 ตุลาคม พ.ศ. 2567 โดยปรับมาใช้พิธีกรคู่ คือ อาร์ม - กรกันต์ สุทธิโกเศศ และ ได๋ - ไดอาน่า จงจินตนาการ
การคัดเลือก.
การคัดเลือกนักเรียนเข้าแข่งขันในฤดูกาลที่ 2 นี้ เริ่มใช้วิธีรับสมัครนักเรียนผ่านช่องทางสื่อสังคม โดยมีโรงเรียนที่สมัครเข้าร่วมมากกว่า 80 ทีม จากนั้นทีมงานได้คัดเลือกโรงเรียนในเบื้องต้น จนมีการประกาศเมื่อวันที่ 30 พฤศจิกายน พ.ศ. 2567 ว่ามี 36 ทีม ที่ผ่านเข้าสู่รอบทดสอบความสามารถ ซึ่งจัดขึ้นในวันที่ 18 มกราคม พ.ศ. 2568 โดยแข่งขันทั้งหมด 2 เกม คือ Speedy Quiz จำนวน 20 ข้อ และ Final Battle อีก 20 นาที ก่อนจะประกาศผลโรงเรียนที่ผ่านเข้าสู่รอบการแข่งขันจริงทั้งหมด 16 ทีม เมื่อวันที่ 31 มกราคม ทั้งนี้ มีการบันทึกภาพบรรยากาศการแข่งขันในรอบทดสอบความสามารถมาเผยแพร่เป็น Ep.0 ในช่องทางสื่อสังคมของรายการ จำนวน 2 ช่วงเมื่อวันที่ 23 เมษายนด้วย
รูปแบบรายการ.
ในฤดูกาลนี้มีการเปลี่ยนแปลงรูปแบบการแข่งขันเล็กน้อย ดังนี้
บลัทเทิน (เลิทเชิน)

บลัทเทิน (อักษรโรมัน: Blatten) เป็นหมู่บ้านและเทศบาลในหุบเขาเลิทเชินทัล รัฐวาเล ประเทศสวิตเซอร์แลนด์ ที่ถูกทำลายอย่างหนักจากดินถล่มเมื่อวันที่ 28#เปลี่ยนทาง พฤษภาคม ค.ศ. 2025 บลัทเทินเป็นส่วนหนึ่งของอำเภอเวสลิชราโรน พื้นที่ส่วนใหญ่อยู่ในเขตพื้นที่อนุรักษ์ยุงเฟรา-อาเลทช์ ซึ่งเป็นแหล่งมรดกโลกของยูเนสโก เทศบาลบลัทเทินประกอบไปด้วยหมู่บ้านบลัทเทิน, ไอชเทิน (Eisten), ฟาเฟลอรัลพ์ (Fafleralp), รีด (Ried) และ ไวซเซินรีด (Weissenried)
รีสอร์ตสกีเบลัลพ์และหมู่บ้านสกีบลัทเทินไบนาแทร์ส ตั้งอยู่ห่างไป ทางตะวันออกเฉียงใต้ ประมาณ ทางถนน
ประวัติศาสตร์.
ปรากฏการกล่าวถึงบลัทเทินในปี ค.ศ. 1433 ในชื่อ อุฟเฟินแดร์บลัททุน ("uffen der Blattun")
หมู่บ้านฟาเฟลรัลพ์ (Fafleralp) เหนือตัวหมู่บ้านบลัทเทิน เป็นสถานที่ท่องเที่ยวมาตั้งแต่ปี 1910
ธารน้ำแข็งถล่ม ค.ศ. 2025.
เมื่อวันที่ 28 พฤษภาคม ค.ศ. 2025 เวลา 15:24 CEST พื้นที่กว่า 90% ของบลัทเทินถูกทำลายจากเหตุดินถล่มเนื่องมาจากการถล่มของธารน้ำแข็งบีร์ช สัญญาณการสั่นสะเทือนขนาดเทียบเท่าแผ่นดินไหวแมกนีจูด 3.1 ถูกบันทึกได้ ณ เวลาที่เกิดเหตุ พื้นที่ขนาดยาวประมาณ 2 กิโลเมตร กว้าง 200 เมตร ลึก 200 เมตร จมอยู่ในซากของดินถล่ม กินพื้นที่ทั้งสองฝั่งของหุบเขา
นำแข็ง ดิน และหินกว่าประมาณ 10 ล้านลูกบาศก์เมตร ไหลปิดกั้นแม่น้ำลอนซาจนเกิดทะเลสาบขึ้นมา หมู่บ้านมีการอพยพบางส่วนไปแล้วในสัปดาห์ก่อนหน้าเนื่องจากเหตุดินถล่มขนาดเล็กกว่าในวันที่ 17 พฤษภาคม 2025 ชาวบ้านทั้งหมดได้รับการอพยพในวันที่ 19 พฤษภาคม 2025 เหตุถล่มนี้จึงไม่นำไปสู่การสูญเสียชีวิตครั้งใหญ่ และมีรายงานผู้สูญหายเพียง 1 คน
เดย์ตัน

เดย์ตัน  เป็นนครในเทศมณฑลมอนต์กอเมอรี รัฐโอไฮโอ สหรัฐอเมริกา และเป็นที่ตั้งเทศมณฑล เป็นเมืองที่มีประชากรมากเป็นอันดับที่ 6 ของรัฐโอไฮโอ โดยมีประชากร 137,644 คน จากการสำรวจสำมะโนประชากรปี 2020 เขตมหานครเดย์ตัน มีประชากร 814,049 คน และเป็นเขตมหานครที่ใหญ่เป็นอันดับสี่ของรัฐ เดย์ตันตั้งอยู่ในพื้นที่ไมแอมีวัลเลย์ของรัฐโอไฮโอ มีระยะห่าง ทางเหนือของซินซินแนติ และ ทางตะวันตกเฉียงใต้ของโคลัมบัส
ชาวคูมัน

ชาวคูมัน  เป็นชนร่อนเร่ในกลุ่มชนเตอร์กิกจากเอเชียกลางซึ่งพูดภาษาคูมัน โดยมีความเกี่ยวข้องกับชาวเปเชเนก มีแหล่งที่อยู่ไม่แน่นอนบริเวณตอนเหนือของทะเลดำและตามแนวแม่น้ำวอลกาซึ่งเรียกว่าคูมาเนีย ซึ่งเป็นบริเวณที่ชาวคูมัน-คิปชักได้เข้าไปยุ่งเกี่ยวกับการเมืองในคอเคซัสและจักรวรรดิฆวอแรซม์#เปลี่ยนทาง โดยชาวคูมันเป็นนักรบชนร่อนเร่แห่งสเตปป์ยูเรเชียผู้มีอุปนิสัยดุร้ายและน่าเกรงขามซึ่งมีอิทธิพลอย่างยาวนานในบอลข่านยุคกลาง#เปลี่ยนทาง และมีจำนวนมาก อีกทั้งยังช่ำชองในด้านวัฒนธรรม และมีกองกำลังที่ทรงพลังอีกด้วย#เปลี่ยนทาง 
แต่ในที่สุด ชาวคูมันหลายคนก็ได้ตั้งถิ่นฐานที่บริเวณทิศตะวันตกของทะเลดำ และเข้ามามีอิทธิพลเหนือการเมืองในจักรวรรดิรุสเคียฟ ราชรัฐกาลิเชีย-โวลฮิเนีย อาณาจักรข่านโกลเดนฮอร์ด จักรวรรดิบัลแกเรียที่ 2 ราชอาณาจักรเซอร์เบีย ราชอาณาจักรฮังการี มอลเดเวีย ราชอาณาจักรจอร์เจีย จักรวรรดิไบแซนไทน์ จักรวรรดิไนเซีย จักรวรรดิละติน วอลเลเกีย โดยผู้ย้ายถิ่นชาวคูมันได้ผสานเข้ากับกลุ่มคนระดับนำของแต่ละประเทศ#เปลี่ยนทาง และยังมีบทบาทในการก่อตั้งสาธารณรัฐบัลแกเรียที่ 2#เปลี่ยนทาง ชาวคูมันและชาวคิปชักยังร่วมมือกันทางการเมืองเพื่อก่อตั้งสมาพันธรัฐคูมัน-คิปชัก (คูมาเนีย) ด้วย#เปลี่ยนทาง 
หลังการรุกรานจักรวรรดิรุสเคียฟของมองโกลในปี ค.ศ. 1237 ชาวคูมันจำนวนมากได้ลี้ภัยไปยังราชอาณาจักรฮังการี เนื่องจากมีชาวคูมันหลายคนเคยตั้งถิ่นฐานอยู่ที่นั่นมาก่อนแล้วในช่วงหลายทศวรรษที่ผ่านมา ชาวคูมันยังมีบทบาทสำคัญในจักรวรรดิบัลแกเรียที่ 2 จักรวรรดิไบแซนไทน์ จักรวรรดิละติน และอานาโตเลียของจักรวรรดิไนเซีย#เปลี่ยนทาง #เปลี่ยนทาง 
ภาษาคูมันยังปรากฏเป็นหลักฐานในเอกสารยุคกลางบางส่วน และยังเป็นภาษาที่รู้จักกันดีที่สุดในกลุ่มภาษาเตอร์กิกช่วงต้น#เปลี่ยนทาง
ซาวัต

ซาวัต  หรือที่รู้จักกันในชื่อ มวยฝรั่งเศส (French Boxing, "Boxe Française") เป็นศิลปะการต่อสู้แบบผสมผสานระหว่างศิลปะการต่อสู้และกีฬาต่อสู้แบบปะทะเต็มรูปแบบของฝรั่งเศส ซึ่งผสมผสานหลักการของมวยสากลแบบตะวันตกเข้ากับเทคนิคการเตะที่หลากหลาย สิ่งที่ซาวัดแตกต่างจากคิกบ็อกซิงอย่างมวยไทย ที่สามารถใช้เข่าและหน้าแข้งได้ ส่วนในการแข่งขันของซาวัตจะเตะด้วยเท้าเท่านั้น แต่ผู้เข้าร่วมแข่งขันสามารถเตะได้ทุกส่วนของร่างกาย กีฬาประเภทนี้ยังมีลักษณะที่กำหนดให้ผู้แข่งขันต้องสวมรองเท้าเช่นเดียวกับคนที่ต่อสู้บนท้องถนน
วิลโลว์

วิลโลว์  เป็นสกุลของพืชดอกที่อยู่ในวงศ์สนุ่น (Salicaceae) ประกอบด้วยไม้ผลัดใบและไม้พุ่มรวมกันประมาณ 350 สปีชีส์ และไม้ลูกผสมระหว่างไม้ผลัดใบกับไม้พุ่มอีกจำนวนมาก ซึ่งพบในดินชื้นเป็นหลักในภูมิภาคที่มีภูมิอากาศเย็นและอบอุ่น
วิลโลว์บางชนิดโดยเฉพาะที่พบในพื้นที่อาร์กติกและพื้นที่ที่มีภูมิอากาศแบบแอลป์จะเป็นไม้พุ่มที่เจริญเติบโตช้า อย่างเช่น วิลโลว์แคระ ("Salix herbacea") มักจะมีความสูงไม่เกิน 6 เซนติเมตร ถึงแม้ว่าจะแพร่กระจายบนพื้นดินได้เร็วก็ตาม
วิถีคนเลี้ยงสัตว์

วิถีคนเลี้ยงสัตว์ หรือ ท้องทุ่งนิยม  เป็นรูปแบบหนึ่งของสัตวบาล โดยจะมีการปล่อยสัตว์เลี้ยง (เรียกว่า "ปศุสัตว์") ออกไปหากินในทุ่งหญ้ากว้างใหญ่ที่มีพืชพรรณปกคลุม (ทุ่งหญ้า) เพื่อกินหญ้า ซึ่งในอดีตนั้น ชนเร่ร่อนจะเคลื่อนย้ายฝูงสัตว์ไปตามที่ต่าง ๆ ชนิดของสัตว์ที่เลี้ยง ได้แก่ ได้แก่ วัว อูฐ แพะ จามรี ยามา กวางเรนเดียร์ ม้า และแกะ
จังหวัดมอแซนแดรอน

จังหวัดมอแซนแดรอน  เป็นหนึ่งใน 31 จังหวัดของประเทศอิหร่าน มีเมืองหลักคือเมือง ซอรี ตั้งอยู่ตามแนวชายฝั่งทางใต้ของ ทะเลแคสเปียนและในบริเวณเทือกเขาแอลโบร์ซตอนกลางที่อยู่ติดกัน มีอาณาเขตตามเข็มนาฬิกาติดกับประเทศรัสเซีย (มีทะเลกั้น) จังหวัดโกเลสถาน จังหวัดเซมนอน จังหวัดเตหะราน จังหวัดแอลโบร์ซ จังหวัดแกซวีน และจังหวัดกีลอน จังหวัดก่อตั้งเมื่อปี 1937 ครอบคลุมพื้นที่ 23,842 ตารางกิโลเมตร
สถานเอกอัครราชทูตไทย ณ กรุงลอนดอน

สถานเอกอัครราชทูตไทย ณ กรุงลอนดอน  เป็นคณะผู้แทนทางทูตของไทยในสหราชอาณาจักร ตั้งอยู่ที่ควีนส์เกต สถานทูตยังได้รับการรับรองให้ไปประจำที่ไอร์แลนด์ในฐานะผู้ไม่มีถิ่นที่อยู่ อาคารนี้เป็นหนึ่งในกลุ่มอาคารที่ได้รับการขึ้นทะเบียนอนุรักษ์ระดับ II ในควีนส์เกต ซึ่งรวมถึงสำนักงานข้าหลวงใหญ่แห่งบังกลาเทศซึ่งอยู่ติดกัน
นอกจากนี้ ประเทศไทยยังมีสำนักงานทูตฝ่ายทหารอากาศ ที่เลขที่ 2 ถนนวิกตอเรีย เซาท์เคนซิงตัน สำนักงานทูตฝ่ายพาณิชย์ ที่เลขที่ 11 ถนนเฮิร์ตฟอร์ด เมย์แฟร์ และสำนักงานทูตฝ่ายการศึกษา ที่เลขที่ 28 ถนนปรินซ์สเกต เซาท์เคนซิงตัน บ้านพักเอกอัครราชทูตตั้งอยู่ในอาคารแยกต่างหาก บนถนนเทรกุนเตอร์ บรอมป์ตัน ภายในอำนาจของสถานทูต ประเทศไทยยังเปิดสถานกงสุลกิตติมศักดิ์ในคาร์ดิฟฟ์, ยิบรอลตาร์ และคิงส์ตันอะพอนฮัลล์
ประวัติ.
สถานเอกอัครราชทูตไทย ณ กรุงลอนดอน ตั้งอยู่ที่ปัจจุบันตั้งแต่ปี พ.ศ. 2508 โดยก่อนหน้านั้นตั้งอยู่ที่ 21-23 แอชเบิร์นเพลส ตั้งแต่ปี พ.ศ. 2427
ในปี พ.ศ. 2505 สถานทูตได้ร่วมมือกับอดีตเอกอัครราชทูตอังกฤษประจำประเทศไทย และนักธุรกิจอังกฤษและไทย เพื่อก่อตั้งสมาคมแองโกล-ไทย ซึ่งมีพระเจ้าวรวงศ์เธอ พระองค์เจ้าจุลจักรพงษ์เป็นประมุข สถานทูตยังคงมีความสัมพันธ์อันใกล้ชิดกับสมาคม
ในช่วงที่มีการระบาดของ COVID-19 ในสหราชอาณาจักรและไอร์แลนด์ คนไทยจำนวนมากกำลังมองหาวิธีเดินทางกลับประเทศไทย เมื่อวันที่ 30 กรกฎาคม พ.ศ. 2563 สถานทูตประกาศว่าการลงทะเบียนออนไลน์สำหรับเที่ยวบินพิเศษกลับประเทศไทยจะเปิดให้คนไทยในสหราชอาณาจักรและไอร์แลนด์ลงทะเบียนได้ อย่างไรก็ตาม หน้าลงทะเบียนเกิดขัดข้องเพียงไม่กี่ชั่วโมงหลังจากเปิดเมื่อวันที่ 31 กรกฎาคม เนื่องจากมีผู้ใช้งานจำนวนมาก ส่งผลให้คนไทย 60 คนในสหราชอาณาจักรยื่นคำร้องต่อรัฐบาลไทยและสภาผู้แทนราษฎรเพื่อเพิ่มเที่ยวบินระหว่างสหราชอาณาจักรและประเทศไทย
กีฬาเรือพาย

กีฬาเรือพาย เป็นกีฬาชนิดหนึ่งที่เป็นการแข่งความเร็วของเรือโดยใช้ไม้พาย ซึ่งแตกต่างจากกีฬาเรือแจวโดยที่ในกีฬาเรือพาย ไม้พายจะถูกยึดติดกับเรือโดยใช้ที่ยึด แต่กีฬาเรือแจวจะไม่มีการยึดไม้พายติดกับเรือ กีฬาเรือพายมีชนิดสนามแข่งและรูปแบบการแข่งที่หลากหลาย แต่การแข่งขันระดับชิงชนะเลิศส่วนมากจะใช้สนามแข่งที่เป็นน้ำนิ่งโดยมีความยาว 2 กิโลเมตร พร้อมเลนเรือหลายเลน โดยใช้ทุ่นเป็นสัญลักษณ์ในการแบ่งเลน
ปัจจุบันในทวีปต่าง ๆ ทั้งหกทวีป มี 150 ประเทศที่มีสหพันธ์เรือพายเป็นของตนเอง ซึ่งเข้าร่วมแข่งขันกีฬานี้
วันตระหนักรู้ออทิซึมโลก

วันตระหนักรู้ออทิซึมโลก เป็นวันสำคัญสากล ตรงกับวันที่ 2 เมษายน ของทุกปี เพื่อส่งเสริมให้รัฐสมาชิกสหประชาชาติดำเนินมาตรการในการเพิ่มการตระหนักรู้เกี่ยวกับโรคออทิซึม ส่งเสริมการยอมรับ การชื่นชม และการรวมผู้เป็นโรคออทิซึมให้เป็นส่วนหนึ่งของสังคม และยกย่องการมีส่วนสนับสนุนผู้เป็นโรคออทิซึมในระดับท้องถิ่นและระดับโลก วันดังกล่าวได้รับการกำหนดโดยมติสมัชชาใหญ่แห่งสหประชาชาติ (A/RES/62/139) ซึ่งผ่านมติของสมัชชา เมื่อวันที่ 1 พฤศจิกายน ค.ศ. 2007 และได้รับการรับรองเมื่อวันที่ 18 ธันวาคม ค.ศ. 2007 โดยได้รับการเสนอโดยโมซา บินต์ นัสเซอร์ อัล-มิสเน็ด ผู้แทนสหประชาชาติจากกาตาร์ และได้รับการสนับสนุนจากประเทศสมาชิกทั้งหมด มตินี้ได้รับการรับรองโดยไม่มีการลงคะแนนเสียงในสมัชชาใหญ่แห่งสหประชาชาติ เพื่อเสริมความคิดริเริ่มก่อนหน้านี้ของสหประชาชาติในการปรับปรุงสิทธิมนุษยชน
วันตระหนักรู้โรคออทิซึมโลก เป็นหนึ่งในเจ็ดวันของสหประชาชาติที่เจาะจงด้านสุขภาพ 
คำว่า "วันรณรงค์ต่อต้านออทิสติก" และ "เดือนรณรงค์ต่อต้านออทิสติก" บางครั้งถูกโต้แย้งโดยนักเคลื่อนไหวเพื่อสิทธิด้านออทิสติก ซึ่งอ้างว่าคำเหล่านี้ถูกนำไปใช้เพื่อการเลือกปฏิบัติและอคติทางสังคมต่อผู้พิการ กลุ่มดังกล่าว รวมถึงเครือข่ายสนับสนุนตนเองเพื่อผู้เป็นโรคออทิซึม สนับสนุนให้ใช้คำว่า วันยอมรับโรคออทิซึม ทดแทนชื่อวันดังกล่าว โดยเชื่อว่าจะช่วยส่งเสริมการเอาชนะอคติต่อผู้เป็นโรคออทิซึม มากกว่าที่จะเพียงแต่เพิ่มความตระหนักรู้เกี่ยวกับโรคออทิซึมเท่านั้น อีกทางเลือกหนึ่งคือ วันภาคภูมิใจโรคออทิสติก ซึ่งเป็นวันเฉลิมฉลองเพื่อตระหนักถึงความสำคัญของความภาคภูมิใจของผู้ที่เป็นโรคออทิซึม และการนำมาซึ่งการเปลี่ยนแปลงเชิงบวกในสังคมโดยรวม
องค์ประกอบ.
มติสมัชชาใหญ่แห่งสหประชาชาติ มีองค์ประกอบหลักสี่ประการ:
ประเด็นหลัก.
ตั้งแต่ปี ค.ศ. 2012 เป็นต้นมา วันตระหนักรู้ออทิซึมโลกในแต่ละปี จะมุ่งเน้นไปที่หัวข้อเฉพาะที่กำหนดโดยสหประชาชาติ
วันซีเวนส์เดย์.
ในปี ค.ศ. 2014 วันตระหนักรู้ออทิซึมโลกตรงกับวันวันซีเวนส์เดย์ ซึ่งเป็นวันที่ก่อตั้งโดยสมาคมออทิซึมแห่งชาติ เพื่อกระตุ้นให้คนในอังกฤษ เวลส์ และไอร์แลนด์เหนือ แสดงการสนับสนุนผู้ที่เป็นโรคออทิซึมด้วยการสวมชุดวันซี (ชุดแบบชิ้นเดียวคล้ายผู้แสดงเป็นสัญลักษณ์นำโชค) หรือชุดนอนเพื่อแสดงความรู้สึกว่า "การเป็นคนที่แตกต่างไม่ใช่เรื่องเสียหาย"
ผลลัพธ์ในสหรัฐ.
ในปี ค.ศ. 2015 ประธานาธิบดีบารัก โอบามา เน้นย้ำถึงความคิดริเริ่มที่รัฐบาลสหรัฐ กำลังดำเนินการเพื่อนำสิทธิมาสู่ผู้มีโรคออทิซึมและสร้างความตระหนักรู้เกี่ยวกับโรคนี้ ผ่านบทบัญญัติต่าง ๆ เช่น รัฐบัญญัติคุ้มครองผู้ป่วยและการบริบาลที่เสียได้ ซึ่งห้ามบริษัทประกันสุขภาพปฏิเสธความคุ้มครองโดยอิงจากเงื่อนไขทางสุขภาพแต่กำเนิด เช่น โรคออทิสซึม นอกจากนี้ รัฐบัญญัติคุ้มครองผู้เป็นโรคออทิซึม ค.ศ. 2014 ยังกำหนดให้มีการฝึกอบรมระดับสูงขึ้นสำหรับผู้ดูแลผู้เป็นโรคออทิซึม
เมื่อวันที่ 2 เมษายน ค.ศ. 2025 ประธานาธิบดีโดนัลด์ ทรัมป์ ได้อ่านคำประกาศเนื่องในวันตระหนักรู้ออทิซึมโลก ที่สหรัฐ อย่างไรก็ตาม เครือข่ายสนับสนุนตนเองด้านออทิสติก (ASAN) วิพากษ์วิจารณ์คำประกาศของทรัมป์ที่ไม่เน้นย้ำถึงการยอมรับ ไม่พูดถึงผู้ที่เป็นออทิสติกโดยตรง แต่มุ่งเน้นเฉพาะเด็ก และทรัมป์อ้างว่ามี "การเพิ่มขึ้นอย่างน่าตกตะลึง" ของผู้เป็นโรคออทิซึม (โดยไม่พูดถึงสาเหตุจากมาตรฐานการวินิจฉัยที่เพิ่มมากขึ้น) และปกปิดนโยบายของรัฐบาลที่ไม่เป็นมิตรกับผู้เป็นโรคออทิซึม
แจอ์แฟร์ โซบฮอนี

แกรนด์อายะตุลลอฮ์ แจอ์แฟร์ โซบฮอนี (เกิด 9 เมษายน ค.ศ. 1929) เป็นมัรญะอ์ชีอะฮ์สิบสองอิมามชาวอิหร่านที่เป็นนักเทววิทยาและนักเขียนผู้ทรงอิทธิพล โซบฮอนีเป็นอดีตสมาชิก Society of Seminary Teachers of Qom และผู้ก่อตั้งสถาปับอิหม่ามซอดิกที่โกม
คณะผู้บริหารสูงสุดประจำกรมการเมืองพรรคแรงงานเกาหลี

คณะผู้บริหารสูงสุดประจำกรมการเมืองพรรคแรงงานเกาหลี หรือเรียกอย่างง่ายว่า เปรซิเดียม และเดิมเรียกว่า คณะกรรมาธิการสามัญ (1946–61) เป็นคณะกรรมาธิการที่ประกอบด้วยผู้นำระดับสูงของพรรคแรงงานเกาหลี ในอดีต มีสมาชิกตั้งแต่หนึ่งถึงห้าคน และปัจจุบันมีสมาชิกห้าคน วัตถุประสงค์ที่ได้รับมอบอำนาจอย่างเป็นทางการคือการดำเนินการอภิปรายนโยบายและตัดสินใจในประเด็นสำคัญเมื่อกรมการเมือง องค์กรตัดสินใจขนาดใหญ่กว่าไม่ได้อยู่ในสมัยประชุม แม้ในทางทฤษฎีแล้วคณะผู้บริหารสูงสุดจะรายงานต่อกรมการเมือง ซึ่งกรมการเมืองจะรายงานต่อคณะกรรมาธิการกลางที่ใหญ่กว่า แต่ในทางปฏิบัติ คณะผู้บริหารสูงสุดมีอำนาจสูงสุดเหนือองค์กรแม่ของตนและทำหน้าที่เป็นองค์กรตัดสินใจที่ทรงอำนาจที่สุดในเกาหลีเหนือ เนื่องจากเกาหลีเหนือเป็นรัฐพรรคเดียว การตัดสินใจของคณะผู้บริหารสูงสุดจึงมีผลบังคับใช้เป็นกฎหมายโดยพฤตินัย บทบาทของคณะกรรมาธิการนี้มีความคล้ายคลึงกับคณะกรรมาธิการสามัญประจำกรมการเมืองของพรรคคอมมิวนิสต์จีน
ประวัติศาสตร์.
คณะผู้บริหารสูงสุดได้รับการฟื้นฟูในการประชุมพรรคครั้งที่ 3 โดยมีการแต่งตั้งสมาชิกใหม่ 4 คน ได้แก่ คิม ย็อง-นัม (ประธานคณะกรรมาธิการสามัญประจำสภาประชาชนสูงสุด และประมุขแห่งรัฐ), ชเว ย็อง-ริม (นายกรัฐมนตรี และหัวหน้ารัฐบาล), รองจอมพล โช มย็อง-รก (ผู้อำนวยการกรมการเมืองทั่วไปกองทัพประชาชนเกาหลี) และรองจอมพล รี ย็อง-โฮ (ประธานคณะเสนาธิการใหญ่) การแต่งตั้งเจ้าหน้าที่ทหารสองคนนี้ ผู้สังเกตการณ์ภายนอกมองว่าสอดคล้องกับนโยบายทหารมาก่อน เชื่อกันว่าในขณะนั้น รี ย็อง-โฮเป็นผู้คุ้มกันทางทหารส่วนตัวของคิม จ็อง-อึน คล้ายกับบทบาทของโอ จิน-อูในช่วงแรกของการปกครองของคิม จ็อง-อิล ต่อมาในการประชุมพรรคครั้งที่ 4 รองจอมพล ชเว รยง-แฮ ก็ได้รับแต่งตั้งเข้าสู่คณะกรรมาธิการสามัญฯ